Publication: Magyar Közlöny
Issue: MK-2010-27 (Year: 2010, Number: 27)
Era: contemporary
Section: 1. A legfõbb ügyész a büntetõeljárásról szóló 1998. évi XIX. törvény (Be.) 439. § (1) bekezdés a) pontjának II. fordulatára
Paragraph Index: 1203

2. Az indítványozó a következõ, ugyanazon tárgyban hozott és az elvi kérdésekben eltérõ álláspontokat tartalmazó bírósági határozatokra hivatkozott. A) Az Osztrák Köztársaság Sankt Pölteni Tartományi Bírósága a 15.HV.5/05.w/171. számú, 2005. február 28-án jogerõre emelkedett ítéletével H.G. III. rendû terheltet nagy összegû, bûnszervezetben elkövetett, üzletszerû betöréses lopás bûntette miatt 20 hónapi szabadságvesztésre ítélte. A kiszabott büntetésbõl 11 hónapot az osztrák Btk. 43. §-a alapján feltételesen elengedték azzal, hogy a próbaidõ tartama 5 év. A/a. A Fõvárosi Bíróság a 2007. július hó 30-án kelt 3.Bk.713/2005/17. számú végzésével H.G. III. rendû terhelt tekintetében a külföldi ítélet érvényét 3 rendbeli lopás bûntette miatt kiszabott 1 évi és 8 hónapi börtönbüntetésként ismerte el, egyben megállapította, hogy az elítéltet 2005. június hó 7-én a büntetésébõl hátralévõ 11 hónapra feltételes szabadságra bocsátották. A bíróság a feltételes szabadság tartamát az osztrák ítélettel egyezõen 5 évben határozta meg. Az elsõfokú bíróság határozatának indokolásában az Nbjt. 48. §-ának (6) bekezdésében foglaltakat idézve azt fejtette ki, hogy ilyen esetekben a Fõvárosi Bíróság a feltételes szabadság tartamát a felfüggesztés tartamával azonosan állapítja meg és a feltételes szabadság utolsó napjával tekinti a büntetést kitöltöttnek. A/b. A Fõvárosi Ítélõtábla a 2007. december hó 5. napján kelt 5.Bkf.10872/2007/3. számú végzésével az elsõfokú határozatát a III. rendû terhelt esetében megváltoztatta és a feltételes szabadság tartamát 1 évben állapította meg. Az ítélõtábla jogi indokolásának lényege szerint a Fõvárosi Bíróság az Nbjt. 48. §-a (6) bekezdésének téves értelmezésével állapította meg a feltételes szabadság tartamát, mert figyelmen kívül hagyta a Btk. 48. §

Source: https://magyarkozlony.hu/hivatalos-lapok/b360c8f229ce8a581f4448ecd98bb25b403dd2af/dokumentumok/56ae5c2d1a0efb4138a3214dd88e332410b11b21/letoltes